26/05/2022 | Administración LocalMunicipal
Ordes
Modificación da oferta de emprego puúblico para o ano 2021

RESOLUCION N.º 599/2022 ASUNTO: MODIFICACION OFERTA DE EMPREGO PÚBLICO ANO 2021 EXPEDIENTE: 2022/G003/000596 ANTECEDENTES-FUNDAMENTOS XURÍDICOS: O Concello de Ordes, mediante resolución da Alcaldía n.º 1475/2021, de data 23/12/2021, aprobou a oferta de emprego público para do Concello de Ordes para o ano 2021 (BOP n.º 244, de data 24/12/2021). Nesta oferta de emprego público para o ano 2021, de conformidade co establecido no art.2 do Real Decreto-lei 14/2021, do 6 de xullo, de medidas urxentes para a redución da temporalidade no emprego público, aprobouse a taxa adicional para a estabilización de emprego temporal (funcionarios de carreira e persoal laboral) na que se incluíron as prazas de natureza estrutural que, estando ou non dentro de RPT ou cadro de persoal do Concello de Ordes e estando dotadas presupostariamente, estaban ocupadas de forma temporal e ininterrompidamente polo menos nos tres anos anteriores ao 31 de decembro de 2020. Establecéndose segundo o disposto no art.2.4 do Real Decreto Lei 14/2021, do 6 de xullo, que o sistema de selección de todas estas prazas sería o concurso-oposición, cunha valoración na fase de concurso dun corenta por cento da puntuación total. A Lei 20/2021, do 28 de decembro, de medidas urxentes para a redución da temporalidade no emprego público na Disposición adicional sexta. Convocatoria excepcional de estabilización de emprego temporal de longa duración, sinala que as Administracións Públicas convocarán, con carácter excepcional e de acordo co previsto no artigo 61.6 e 7 do TREBEP, polo sistema de concurso, aquelas prazas que, reunindo os requisitos establecidos no artigo 2.1, estivesen ocupadas con carácter temporal de forma ininterrompida con anterioridade ao 1 de xaneiro de 2016. Tendo en conta a previsión legal anterior, é necesario proceder á concretar e modificar o sistema de selección das prazas de persoal temporal correspondentes ao proceso de estabilización de emprego temporal incluído na OEP 2021, ocupadas de forma ininterrompida con anterioridade ao 1 de xaneiro de 2016, nas que o sistema de selección pasara a ser o concurso. A efectos do establecido no art.37 do Real Decreto Lexislativo 5/2015, do 30 de outubro, a proposta de oferta de emprego público foi sometida á Mesa Xeral de Negociación celebrada o día 24/05/2022. Visto o do disposto no artigo 70 do Real Decreto Lexislativo 5/2015, do 30 de outubro (TREBEP), art.48 da Lei 2/2015, do 29 de abril (LEPG), e Disposición Adicional Primeira do Real Decreto 636/2021, do 27 de xullo. No uso das atribucións conferidas polo art.21.1. g da Lei 7/1985, do 2 de abril (LBRL), RESOLVO: I.–Modificar a Oferta de emprego público do Concello de Ordes para o ano 2021 aprobada por resolución da Alcaldía n.º 1475/2021, de data 23/12/2021 (BOP n.º 244, de data 24/12/2021), en relación co sistema de selección das prazas de persoal temporal correspondentes ao proceso de estabilización de emprego temporal ocupadas de forma ininterrompida con anterioridade ao 1 de xaneiro de 2016, nas que o sistema de selección pasara a ser o concurso. II.–Publicar a presente resolución no Boletín Oficial da Provincia. III.–Remitir a presente resolución á Administración Xeral do Estado a efectos do establecido no art.56.1 da Lei 7/1985, de 2 de abril (LBRL). En Ordes, 25-05-2022. O alcalde-presidente O secretario José Luis Martínez Sanjurjo Juan Luis González Iglesias